વાઘના દેખાવાના કારણે ગુજરાત મહારાષ્ટ્ર બોર્ડર પર અડીને આવાલ જંગલ વિસ્તારોમાં ફોરેસ્ટ વિભાગે અંતરીયાળ ગામમાં રહેતા લોકોને જાગૃત કરવાની સાથે સર્વેલન્સ પણ વધારી દીધું છે. તો આ સાથે નેશનલ બોર્ડ ફોર વાઈલ્ડલાઈફના મેમ્બર એચ. એસ. સિંહે જણાવ્યું કે, ‘હવે અમારું પહેલું લક્ષ્ય વાઘને પૂરતો ખોરાક મળી રહે તે માટેનો છે. જેથી તેઓ ગામમાં રહેતા પાળતું પ્રાણીઓ પર હુમલો ન કરે. નિષ્ણાંતોના જણાવ્યા મુજબ ઘણીવાર વાઘ પોતાનો વિસ્તાર નક્કી કરવા માટે 300 કિમી જેટલો લાંબો પ્રવાસ કરે છે.’